Abdurahmon ibn Robiʼa. Abdurahmon ibn Rabi’a al-Bahiliy () – Roshidun xalifaligiga xizmat qilgan mashhur arab lashkarboshisi. Birinchi Arab–Xazar urushi, VII asrdagi ilk islomiy fathlar davrida arab qoʻshinlariga boshchilik qilgan. Xazar xoqonligi bilan boʻlgan muhim jang va toʻqnashuvlarga rahbarlik qilgan. Kavkazdagi yurishlari bir necha marta muvaffaqiyatli yakunlangan, shuningdek, magʻlubiyatga uchragan yurishlari ham boʻlgan. 652-yilda Balanjar shahriga uyushtirilgan qamal chogʻida 4 000 askari bilan birgalikda halok boʻlgan. Hayoti. Bahila qabilasidan boʻlgan Abdurahmon ibn Robi’a "Zul-Nur" yoki "Zul-Nun" nomi bilan ham tanilgan. U Salmon ibn Robiyaning akasi boʻlgan. Abdurahmon Saʼd ibn Abu Vaqqos bilan Sosoniy forslarga qarshi Qodisiya jangida qatnashgan. Soʻngra 641-yilgacha Kufa shahri qozisi boʻlib xizmat qilgan.